અત્રે રેસકોર્ષ ગ્રાઉન્ડમાં જિલ્લા વહિવટી તંત્ર આયોજીત સૌરાષ્ટ્રના મોટા એવા ભાતીગળ ’’ ગોરસ મેળા’’ નું ઉદઘાટન રાજયના શિક્ષણ મંત્રી અને જિલાના પ્રભારીમંત્રીશ્રી ભૂપેન્દ્રસિંહ ચુડાસમાના હસ્તે કરવામાં આવ્યું હતું આ પાંચ દિવસ ચાલનારા ગોરસ મેળામાં વિવિધ કેટેગરીના ૩૪૭ સ્ટોલનો સમાવેશ થાય છે. જેમા રમકડાના સ્ટોલ્સ, ખાણીપીણીના, આઇસ્ક્રીમ, નાની મોટી ચકરડીઓ, યાંત્રીક રાઇડર્સ અને સરકારી સ્વેછીક સંસ્થાના સ્ટોલોનો સમાવેશ થાય છે. લોકોની સુરક્ષા માટે કડક પોલીસ બંદોબસ્તની વ્યવસ્થા કરાયેલ છે. ગોરસ મેળાના સ્વછતા માટે મહાનગરપાલીકા દ્વારા અનેરી વ્યવસ્થા કરાયેલ છે.જિલ્લા પ્રભારી મંત્રીશ્રી ભૂપેન્દ્રસિંહ ચુડાસમાએ જણાવ્યું કે આપણા સાંસ્કૃતિક લોક મેળાઓ સામાજિક સમરસતાના ઉત્તમ ઉદાહરણો છે.